CELEX: 22007D0050
Language: hu
Date: 2007-06-08 00:00:00
Title: Az EGT-Vegyesbizottság 50/2007 határozata ( 2007. június 8. ) az EGT-megállapodás IX. mellékletének (Pénzügyi szolgáltatások) módosításáról

11.10.2007   
            
            
               HU
            
            
               Az Európai Unió Hivatalos Lapja
            
            
               L 266/8
            
         
      AZ EGT-VEGYESBIZOTTSÁG 50/2007 HATÁROZATA
   
   (2007. június 8.)
   az EGT-megállapodás IX. mellékletének (Pénzügyi szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2007. április 27-i 21/2007 EGT-vegyesbizottsági határozat (1) módosította.
            
         
               (2)
            
            
               A nemzetközileg elfogadott számviteli standardok szerint készített információk harmadik országbeli értékpapír-kibocsátók által történő használatáról szóló, 2006. december 4-i 2006/891/EK bizottsági határozatot (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a 23ba. pont (2006/70/EK bizottsági irányelv) után a következő ponttal egészül ki:
   
      
                  „23c.
               
               
                  
                     32006 D 0891: a Bizottság 2006. december 4-i 2006/891/EK határozata a nemzetközileg elfogadott számviteli standardok szerint készített információk harmadik országbeli értékpapír-kibocsátók által történő használatáról (HL L 343., 2006.12.8., 96. o.).”
               
            
   2. cikk
   A 2006/891/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. június 9-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. június 8-án.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 209., 2007.9.8., 21. o.
   
   
      (2)  HL L 343., 2006.12.8., 96. o.
   
   
      (3)  Alkotmányos követelmények fennállását jelezték.